
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «18» февралы
	        № 15
	                 Бишкек шаары



Евразия экономикалык бирлигинин бажы чек арасында жана бажы аймагында мамлекеттик санитардык-эпидемиологиялык көзөмөлдөн (контролдон) өткөрүлүүгө жаткан продукциялардын (товарлардын) бирдиктүү тизмегинин II бөлүмүнө өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 57-беренесинин 1-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 44-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин Комиссиясынын 2010-жылдын 28-майындагы 
№ 299 чечими менен бекитилген Евразия экономикалык бирлигинин бажы чек арасында жана бажы аймагында мамлекеттик санитардык-эпидемиологиялык көзөмөлдөн (контролдон) өткөрүлүүгө жаткан продукциялардын (товарлардын) бирдиктүү тизмегинин II бөлүмүнө төмөнкүдөй өзгөртүүлөр киргизилсин:
8-пункттагы «дары каражаттарынан» деген сөздөрдөн кийин «жана пестициддерден» деген сөздөр менен толукталсын;
11-пункттун таблицасындагы 3808 коддуу позицияда «Инсектициддер, родентициддер, фунгициддер, гербициддер, өсүмдүктүн чыгышына каршы каражаттар жана анын өсүшүн жөнгө салуучулар, дезинфекциялоочу каражаттар» деген сөздөр «Дезинфекциялык каражаттар» деген сөздөр менен алмаштырылсын.  
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

